L-Orizzont permezz ta’ ritratt tal-parlament tgħid li l-Partit Nazzjonalista ma jeskludix li jibbojkotja l-Parlament f’seduti oħra bħalma għamel nhar l-Erbgħa li għadda meta l-Prim Ministru Joseph Muscat ma weġibx għall-mistoqsija jekk kienx keċċa jew jekk hux ser ikeċċi lil Keith Schembri u Konrad Mizzi. It-tieni storja tgħid li fl-aħħar sigħat jidher li mxew sew ‘il quddiem l-investigazzjonijiet fil-qtil tal-ġurnalista Dahne Caruana Galizia. Jingħad li l-gazzetta hija infurmata li nkixfu numru ta’ persuni oħra b’rabta ma’ dan il-qtil li kexkex il-pajjiż. L-Independent tgħid li jidher li qed tikkonsidra ikkunsidrat xi forma ta’ ftehim Yorgen Fenech u l-Pulizija. Jingħad li Fenech li huwa s-sid tal-Kumpanija 17 Black kien arrestat l-Erbgha kmieni filgħodu bħala parti mill-investigazzjoni dwar il-qtil tal-ġurnalista Daphne Caruana Galizia. It-tieni rapport jgħid li l-Kap tal-Oppożizzjoni Adrian Delia talab lill-President ta’ Malta George Vella biex jindirizza l-iżvilanċ kostituzzjonali li nħoloq mill-Prim Ministru Joseph Muscat bil-poter assolut tieghu fuq l-istituzzjonijiet tal-pajjiż. In-Nazzjon tgħid li Adrian Delia jitlob laqgha urġenti mal-President ta’ Malta George Vella tikkwotah jgħid li l-Prim Ministru għandu jżomm lil hinn mill-kompetenzi li mhux tiegħu u minflok jerfa’ r-resposabiltà politika. Jingħad li l-Prim Ministru ta’ pajjiżna mhuwiex il-Kap Kmandant tal-Forzi Armati jew l-Avukat Ġenerali. Rapport ieħor jikkwota lil Adrian Delia jgħid lid-demokrazija f’pajjiżna tinsab mhedda mill-ġdid. Stejjer oħra li jkomplu fuq il-paġni ta’ ġewwa jitrattaw il-protesta li saret mill-poplu fil-belt u r-rilaxx ta’ Yorgen Fenech li huwa sogru mhux mixtieq mill-Pulizija. It-Times of Malta permezz ta’ ritratt tgħid li folla kbira ta’ nies inġabret quddiem Kastilja tipprotesta kontra l-korruzzjoni. Jingħad li din hija t-tieni protesta bil-ġustizzja dwar il-tqil ta’ DCG jingħad li tinsab fil-viċin iżda qed tixxejjen b’indħil politiku. Rapport ieħor jgħid li l-Prim Ministru Joseph Muscat jinsab taħt pressjoni dwar l-arrest ta’ Fenech. Jingħad li s’issa ħadd ma jaf meta Yorgen Fenech ser jitressaq il-Qorti anke jekk għaddew tlitt ijiem mill-arrest tiegħu meta kien fuq il-yatch ser jitlaq minn Malta.